и́же въ ве́тсѣмъ завѣ́тѣ, въ явле́ніи твое́мъ патріа́рху авраа́му во ѡ́бразѣ тріе́хъ а́гг҃лъ, на послѣ́докъ же дне́й по воплоще́ніи єдиноро́днагѡ сн҃а бж҃ія, гдс̑а на́шегѡ іи҃са хрс̑та̀ ѿ приснодв҃ы мр҃і́и, въ креще́ніи ѿ іѡа́нна на іѻрда́нѣ, въ пресвѣ́тломъ преѡбраже́ніи на ѳавѡ́рѣ, и въ пресла́вномъ вознесе́ніи на єлеѡ́нѣ яви́выйся, ѡ́бразъ прест҃ы́я тро̑цы на́мъ показа́лъ єсѝ:єще́ же и нерукотворе́нный ѡ́бразъ гдс̑а на́шегѡ іи҃са хрс̑та̀ чудодѣ́йственнѣ и́мъ на убру́сѣ изъ̑ѡбраже́нный, и єде́сскому кня́зю а́ѵгарю по́сланной и тѣ́мъ того̀ и и́ны мнѡ́ги боля́щыя ра́зными неду́ги исцѣли́вый, на́съ же чти́ти се́й научи́вый:та́кожде и ѡ́бразы и подѡ́бія ст҃ы́хъ твои́хъ уго́дникѡвъ не ѿмета́яй, но пріе́мляй:са́мъ и ны́нѣ при́зри на ікѡ̂ны сія̂, я̀же рабѝ твоѝ въ че́сть и сла́ву тебѐ єди́нагѡ въ тро̑цѣ ст҃ѣ́й сла́вимагѡ бг҃а, и єдиноро́днагѡ сн҃а твоегѡ̀ гдс̑а на́шегѡ іи҃са хрс̑та̀, пречс̑тыя и пребл҃гослове́нныя мт҃ре єгѡ̀, влд̑чцы на́шея прест҃ы́я бцд̑ы и приснодв҃ы мр҃і́и, и въ па́мять ст҃ы́хъ твои́хъ и́мр̑къ соѡруди́ша, бл҃гословѝ я̀ и ѡст҃ѝ, и пода́ждь ѝмъ си́лу цѣле́бну, всѣ́хъ ко́зней діа́вольскихъ прогони́тельну, и во є́же всѣ̂мъ прилѣ́жнѡ предъ̑ ни́ми моля́щымся услы̂шаннымъ бы́ти, и млс̑ть твоегѡ̀ чл҃вѣколю́бія привлещѝ, и бл҃года́ть получи́ти сотворѝ